Bangsal Palereman

Bangsal Palereman ing Prambanan, Bokoharjo, Sleman iku sawijining cagar budaya sing nduwèni nilai historis dhuwur tumrap Kraton Mataram. Wangunan iki biyèn kanggo minangka panggonan transit jenazah raja-raja Mataram sadurungé disarèkaké ing Makam Imogiri. Perané penting banget sadurungé sistem transportasi modèren, kaya sepur.

Bangsal Palereman ora mung duwé fungsi sejarah, nanging uga nduwèni arsitèktur sing unik lan pengaruh budaya sing nyawiji antara Jawa lan Éropa.
 Sejarah 
jmpl|Tandha Warisan Budaya Bangsal Palereman.Bangsal Palereman asalé saka tembung palereman kang tegesé mandheg utawa mampir. Ing jaman biyèn, nalika raja-raja Kraton Mataram meninggal, jenazahé diarak dengan prosesi sakral saka Kraton Kartasura utawa Kraton Surakarta tumuju Makam Imogiri.

Sadurungé ana sepur, jenazah diangkut nganggo kereta sing ditarik manungsa. Perjalanan saka kraton nganti Imogiri iku adoh, saéngga perlu panggonan leren sadurungé nerusake perjalanan.

Bangsal Palereman dadi panggonan penting amarga fungsiné ora mung kanggo lèrèn, nanging uga nduwèni makna spiritual tumrap masyarakat kraton.

Sawisé jaman sepur wiwit berkembang, Bangsal Palereman ora dienggo manèh kaya biyèn, lan saiki bangunan iki digunakaké kanggo kagiyatan adat lan budaya masyarakat sakiwa tengené.

 Arsitèktur 
Bangsal Palereman nduwèni arsitèktur khas Jawa nanging uga katon pengaruh Éropa, minangka bukti budaya ing jaman kolonial. Sawetara ciri-ciri bangunané ya iku:

 Bangunan terbuka tanpa témbok, mung atap lan tiang, nuduhake fungsi transit.
 24 soko utama kanthi wangun bunder, nuduhake konstruksi kuat lan kokoh.
 Pilar pojok nganggo gaya Doria, nuduhake pengaruh arsitèktur Éropa.
 Atap limasan lawakan, khas arsitèktur Jawa klasik.
 Genteng kripik lan bubungan tanah lempung, nuduhake bahan tradisional kang dipilih kanggo nuduhake identitas lokal.

Arsitèktur iki minangka campuran gaya antara tradisi Jawa lan pengaruh Éropa, kang ndadekake Bangsal Palereman unik lan nduweni nilai budaya sing dhuwur.

 Makna lan Fungsi 
Bangsal Palereman ora mung nduwèni fungsi sejarah, nanging uga nduwèni peran sosial tumrap masyarakat Yogyakarta. Bangunan iki kerep dienggo kanggo:

 Upacara adat, utamane sing gegandhèngan karo sejarah kraton.
 Pameran budaya, kanggo ngenali lan nglestarekake warisan sejarah.
 Panggonan istirahat, utamane yen ana prosesi adat utawa acara budaya.

Bangsal Palereman dadi saksi perjalanan sejarah raja-raja, lan uga minangka panggonan masyarakat ngelestarekake budaya Jawa.

 Status Cagar Budaya 
Bangsal Palereman wis dijenengake cagar budaya miturut Keputusan Bupati Sleman Nomor 14.7/Kep.KDH/A/2017. Sebagai cagar budaya, bangunan iki kudu diraksa, dirumat, lan dijaga keasliannya, miturut Undang-Undang Nomor 11 Tahun 2010 bab Cagar Budaya. Masyarakat lokal nduweni peran kanggo nglestarekake, supaya Bangsal Palereman tetep migunani lan dihargai minangka saksi sejarah perjalanan raja-raja Mataram.
 Panutup 
Bangsal Palereman iku warisan budaya sing nduweni nilai sejarah, arsitèktur unik, lan fungsi sosial tumrap masya

rakat Yogyakarta. Bangunan iki ora mung panggonan transit jenazah raja, nanging uga pusat kegiatan adat lan budaya kang nuduhake kasugihan warisan budaya Jawa.

Bangsal Palereman kudu dijaga lan dilestarikan, amarga nduweni makna historis lan budaya kang mendalam tumrap identitas masyarakat Yogyakarta lan Kraton Mataram.

 Referensi 

Kategori:Adipusaka Project
Kategori:Cagar budaya ing Sléman